เรื่องร้องเรียน (ป้าย,การเดินทาง,ร้องเรียน,เสียงรบกวน,ความปลอดภัย) วันที่ 2023-08-12 05:17:24 — แขวงบางยี่ขัน เขตบางพลัด กรุงเทพมหานคร
สถานบันเทิงแห่งนี้ชื่อ บาร์ยี่ขัน เปิดมานานเป็นปีแล้ว อยู่ที่ ซอยจรัญสนิทวงศ์44 แยก8-2 เป็นชุมชนขนาดเล็ก โดยร้านเปิดในซอยแยก8-2 ซอยเล็กๆที่ผ่านได้แค่รถมอเตอร์ไซค์ เป็นสถานที่ลับตาคนเพราะรอบข้างมีแต่บ้านคนลูกค้าที่มาใช้บริการจะต้องขับรถเข้าไป หรือจอดไว้หน้าซอยแยก ซึ่งก็เป็นบ้านคนและซอยไม่ใหญ่มาก รถยนตไม่สามารถสวนได้ เมื่อผู้มาใช้บริการมาจอดก็จะจอดขวางหน้าประตูบ้านคน จอดจนถึงเช้าเพราะร้านให้บริการและให้ที่พักผ่อนหย่อนใจลูกค้าถึงเช้า 

ปัญหาที่เกิดขึ้น
1. ร้านมักจะเปิดเกินเวลา ลูกค้าส่วนมากจะเมามาจากที่อื่นแล้วค่อยมาต่อที่ร้านนี้เพราะที่ร้านอยู่ในซอยลับและไม่เคยถูกจับ จึงเป็นที่นิยมของวัยรุ่น และคนใหญ่คนโตที่อ้างตัวว่าเป็นเด็กถิ่น มีเส้น มีพวกเป็นนักเลง ชาวบ้านไม่กล้ามีปัญหากับลูกค้าร้านนี้เลย
2. ลูกค้าที่มาใช้บริการเนื่องจากซอยเล็กจึงเดินทางโดยรถมอเตอร์ไซค์ ทำให้กลางคืน ตั้งแต่เวลา23.00เป็นต้นไปจะรมรถมอเตอร์หลายประเภทขับเข้าออกเป็นจำนวนมาก จนชาวบ้านไม่สามารถนอนหลับได้
3. ชาวบ้านเคยคุยกับเจ้าของร้านแล้วเจ้าของร้านแก้ปัญหาด้วยการเอาเหล็กมากั้นหน้าซอย แต่ลูกค้าที่เป็นเจ้าถิ่นหรือคนเมาก็จะเอาเหล็กออกแล้วขับเข้าไป หรือหากไม่ขับเข้าไปก็จะจอดหน้าซอยซึ่งเป็นประตูบ้านคน เมื่อชาวบ้านจะเข้าบ้านหรือเอารถออกจากบ้านกลางคืน ไม่สามารถเข้าออกได้ต้องคอยไปตามเจ้าของร้านมห้มาขยับรถก็ใช้เวลานานมาก เคยมีเหตุการณ์ลูกค้าขับรถชนประตูบ้านที่อยู่ปากทางจนเกิดความเสียหาย ถึงแม้แต่ละบ้านจะนำป้ายมาติด หรือพยายามเจรจาแล้วก็ยังคงมีปัญหาเช่นเดิมมาตลอดตั้งแต่เปิดร้าน
3. เจ้าของร้านเป็นบุตรของ ประธานชุมชน เมื่อแจ้งปัญหาไปยังประธานชุมชนก็ได้แต่รับปากช่วยเหลือ ไกล่เกลี่ยแต่ปัญหาไม่เคยหมดไป
4. มีชาวบ้านแจ้งสายด่วย191หลายครั้ง ตำรวจท่านเดิมก็จะมา เป็นตำรวจที่มาตรวจประจำ แต่ไม่เคยระงับปัญหาต่างๆได้เลย
5. ชาวบ้านเกิดความเบื่อหน่าย รำคาญ เดือดร้อน จนบางคนต้องย้ายบ้านไปอยู่ที่อื่น ชาวบ้านมีทั้งคนแก่ เด็กทารก คนวัยทำงานหาเช้ากินค่ำต้องประสบปัญหานอนไม่ได้ หวาดกลัว ไม่กล้าแจ้งความเพราะคิดว่าเป็นคนใกล้ตัว ตำรวจก็ไม่ทำอะไรจึงไม่รู้ว่าจะแก้ปัญหาอย่างไร
6. ล่าสุดลูกค้าที่มาใช้บริการหัวร้อน ทำร้ายชาวบ้านในซอยเพราะชาวบ้านไม่ให้ขับรถเข้าออกซอยขอให้จอดรถด้านนอกที่ร้านจัดเตรียมไว้ให้ลูกค้า แต่ลูกค้าคนนั้นอ้างตัวเป็นลูกน้องนักเลงท่านนึง และเข้ามาทำร้ายร่างกาย ชาวบ้านแจ้งตำรวจรอบแรก ตำรวจท่านเดิมมา และจัดการอะไรไม่ได้ จึงแจ้งอีกรอบเพราะลูกค้าคนนั้นก็ยังไม่หยุดด่ากราดพยายามเข้ามาทำร้าย ชาวบ้าน เหตุการณ์เริ่มส่งเสียงดังจนคนรอบข้างเริ่มนอนไม่ได้ ตำรวจชุดที่2จึงมาระงับเหตุการณ์ไป

อยากขอร้องให้มีหน่วยงานใดสักหน่วยงานช่วยเหลือ ความเดือดร้อนนี้ หากปิดร้านไปได้ก็ดี เพราะในชุมชนคับแคบแบบนี้ไม่ควรมีร้านเหล้า ผับ แบบนี้เปิดเพราะปัญหาเรื่องการเดินทาง เสียงรบกวนจากลูกค้า แต่อิทธิพลของเจ้าของร้านและลูกค้า ทำให้ชาวบ้านจำเป็นต้องนิ่งเฉยและเงียบต่อปัญหามาเป็นเวลานาน จนบางคนแก้ปัญหาด้วยการย้ายที่อยู่ หรือหาป้ายมาติดด้วยตัวเองซึ่งคิดว่าเป็นการแก้ปัญหาที่ไม่สมเหตุผลเลย